**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 17 /09/2021**

**Αριθμ. Πρωτ.: 17250**

**ΑΠΟΣΠΑΣΜΑ**

**Από το πρακτικό της αριθμ. 28ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 238**

Τροποποίηση της 328/2020 Απόφασης της Οικονομικής Επιτροπής : «Συγκρότηση Επιτροπών Διενέργειας και Αξιολόγησης Αποτελεσμάτων Διαγωνισμών του άρθρου 221 του Ν.4412/2016, για το έτος 2021».

Στη Λιβαδειά σήμερα 14η Σεπτεμβρίου 2021 ημέρα Τρίτη , ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 16678/10-09-2021 σε ορθή επανάληψη έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα έξι(6), ήτοι:

**ΠΑΡΟΝΤΕΣ ΑΠΟΝΤΕΣ**

1. Ταγκαλέγκας Ιωάννης – Πρόεδρος(προσήλθε στο 1ο Θ.Η.Δ.)

2. Καλογρηάς Αθανάσιος

3. Νταντούμη Ιωάννα 1. Παπαϊωάνου Λουκάς-Αντιπρόεδρος

4. Καράβα Χρυσοβαλάντου – Βασιλική Aν και είχε νόμιμα προσκληθεί

5. Μερτζάνης Κωνσταντίνος

6. Καπλάνης Κωνσταντίνος

7. Μπράλιος Νικόλαος

8.Καραμάνης Δημήτριος (προσήλθε στο 1ο Θ.Η.Δ.)

Ο Πρόεδρος της Οικονομικής Επιτροπής εισηγούμενος το 6ο θέμα της ημερήσιας διάταξης έθεσε υπόψη των μελών το με αριθ. πρωτ. 16479/08-09-2021 έγγραφο του υπολόγου δημοτικού υπαλλήλου του Δήμου Λεβαδέων κ. Βαρελά Γεωργίου στο οποίο αναφέρονται :

*«Με την 328/2020 Απόφαση της Οικονομικής Επιτροπής, περί «Συγκρότησης Επιτροπών Διενέργειας και Αξιολόγησης Αποτελεσμάτων Διαγωνισμών του άρθρου Ν.4412/2016, για το έτος 2021 » Πρόεδρος της Επιτροπής Διενέργειας και Αξιολόγησης Αποτελεσμάτων Διαγωνισμών του άρθρου 221 του Ν.4412/2016, με Ανοικτό Διαγωνισμό για το έτος 2021 είχε οριστεί Πρόεδρος η μόνιμη υπάλληλο του Δήμου κ. Παπαγεωργίου Ευσταθία ειδικότητας/κλάδου Διοικητικού- Λογιστικού/ ΤΕ17 , η οποία εκ των υστέρων μετακινήθηκε στο Γραφείο Προμηθειών.*

*Σύμφωνα με τις* ***παρ.1,2,3,4,6 & 11*** *του* ***άρθρου 221 του Ν.4412/2016****:*

***1.*** *Στο πλαίσιο των διαδικασιών σύναψης Δημοσίων συμβάσεων, τα όργανα που γνωμοδοτούν*

*προς τα αποφαινόμενα όργανα («γνωμοδοτικά όργανα»), έχουν ιδίως τις ακόλουθες αρμοδιότητες:*

***α)*** *αξιολογούν τις προσφορές ή αιτήσεις συμμετοχής των προσφερόντων ή υποψηφίων,*

***β)*** *ελέγχουν την καταλληλότητα των προσφερόντων ή υποψηφίων για τη συμμετοχή τους στη διαδικασία σύναψης δημόσιας σύμβασης,*

***γ)*** *ελέγχουν και αξιολογούν τις προσφορές,*

***δ)*** *στο πλαίσιο ανταγωνιστική διαδικασίας με διαπραγμάτευση, ανταγωνιστικού διαλόγου ή σύμπραξης καινοτομίας, διαπραγματεύονται με τους προσφέροντες ή υποψηφίους,*

***ε)*** *εισηγούνται τον αποκλεισμό των προσφερόντων ή υποψηφίων από τη διαδικασία, την*

*απόρριψη των προσφορών, την κατακύρωση των αποτελεσμάτων, την αποδέσμευση των εγγυήσεων, τη ματαίωση της διαδικασίας,*

***στ)*** *γνωμοδοτούν για κάθε άλλο θέμα που ανακύπτει κατά τη διαδικασία ανάθεσης,*

***ζ)*** *στο στάδιο της εκτέλεσης γνωμοδοτούν για κάθε θέμα που ανακύπτει από τη σύμβαση και ιδίως επί της παράτασης του συμβατικού χρόνου, κάθε άλλης τροποποίησης της σύμβασης και της έκπτωσης του αναδόχου και*

***η)*** *γνωμοδοτούν για τις προβλεπόμενες στον παρόντα νόμο ενστάσεις και προσφυγές που*

*υποβάλλονται ενώπιον της αναθέτουσας αρχής ή της Προϊσταμένης Αρχής. Η περίπτ. η' της παρ. 1 αντικαταστάθηκε από την παρ. 38 του άρθρου 107 του Ν. 4497/17 (ΦΕΚ 171/13.11.2017 τεύχος Α').*

***2.*** *Κατά την άσκηση των αρμοδιοτήτων τους τα όργανα αυτά εκδίδουν γνώμη (συμπεριλαμβανομένης της βαθμολόγησης) μετά από ψηφοφορία επί των επικρατέστερων προτάσεων (π.χ. βαθμολόγησης). Η γνώμη (π.χ επί της βαθμολόγησης) του οργάνου είναι η πρόταση που συγκεντρώνει την πλειοψηφία των παρόντων. Δεν επιτρέπεται η γνώμη των οργάνων αυτών να προκύπτει από το μέσο όρο των προτάσεων.*

***3.****Με απόφαση της αναθέτουσας αρχής συγκροτούνται γνωμοδοτικά όργανα για συγκεκριμένη*

*σύμβαση ή περισσότερες ή σε ετήσια βάση για τις συμβάσεις που συνάπτει η αναθέτουσα αρχή. Η ύπαρξη οργάνων σε ετήσια βάση δεν αποκλείει τη συγκρότηση οργάνου συγκεκριμένης/ων σύμβασης ή συμβάσεων. Εφόσον τα όργανα συγκροτούνται σε ετήσια βάση, οι διαδικασίες σύναψης Δημοσίων συμβάσεων που δεν έχουν ολοκληρωθεί εντός του έτους, συνεχίζονται και ολοκληρώνονται από το ίδιο όργανο. Στην περίπτωση της διενέργειας συγκεντρωτικών αγορών από ΚΑΑ, τα αντίστοιχα γνωμοδοτικά όργανα συγκροτούνται με απόφασή τους. Με τις αποφάσεις της παρούσας δύνανται να συγκροτούνται κατά περίπτωση και έκτακτες επιτροπές ή ομάδες εργασίας για την αντιμετώπιση ειδικών θεμάτων που αφορούν τις διαδικασίες σύναψης. Οι αποφάσεις συγκρότησης των γνωμοδοτικών οργάνων κοινοποιούνται στα μέλη αυτών και τους φορείς από τους οποίους αυτά προέρχονται.*

***4.*** *Με την απόφαση της παραγράφου 3, εξειδικεύονται οι αρμοδιότητες, ο αριθμός και οι ιδιότητες των μελών, η λειτουργία των οργάνων (επιτροπών κ.λπ.), καθώς και κάθε άλλο αναγκαίο θέμα σχετικά με τα ανωτέρω.*

***6.*** *Για τη συγκρότηση και τη λειτουργία των συλλογικών οργάνων στις αναθέτουσες αρχές, που εμπίπτουν στο πεδίο εφαρμογής του ν. 2690/1999 «Κώδικας Διοικητικής Διαδικασίας», εφαρμόζονται οι σχετικές διατάξεις του ως άνω νόμου.*

***11.*** *Στις δημόσιες συμβάσεις προμηθειών και παροχής γενικών υπηρεσιών, πέραν των οριζόμενων στην παράγραφο 1, ισχύουν και τα ακόλουθα:*

* *Στην* ***περ.ε της παρ. 11****, αναφέρεται ότι: “ Για την επιλογή των μελών των συλλογικών οργάνων του παρόντος άρθρου, οι αναθέτουσες αρχές μπορεί να διενεργούν κλήρωση κατά τις διατάξεις του άρθρου 26 του ν. 4024/2011 (Α' 226)”.*
* *Στην* ***περ.στ της ίδιας παραγράφου*** *, η οποία προστέθηκε από την υποπερίπτωση στ΄ της περ.49 του άρθρου 22 του Ν.4441/16 (ΦΕΚ 227/06.02.2016 τεύχος Α΄) και σύμφωνα με την οποία, τα γνωμοδοτικά όργανα της παρούσας παραγράφου συγκροτούνται από υπαλλήλους που υπηρετούν με οποιαδήποτε σχέση εργασίας στον φορέα που διενεργεί το διαγωνισμό ή σε άλλο φορέα του δημοσίου τομέα και λειτουργούν σύμφωνα με τις ισχύουσες κάθε φορά γενικές διατάξεις περί συλλογικών οργάνων.*

***Κατόπιν των ανωτέρω και λαμβάνοντας υπόψη:***

* *Το άρθρο 72 παρ.1 του Ν.3852/2010, όπως αντικαταστάθηκε από την παρ. 1 του άρθρου 3 του Ν. 4623/19 (ΦΕΚ 134/09.08.2019 τεύχος Α’):*

***1.*** *Η οικονομική επιτροπή είναι συλλογικό όργανο, αρμόδιο για τον έλεγχο και την παρακολούθηση της οικονομικής λειτουργίας του δήμου. Ειδικότερα, έχει τις ακόλουθες αποφασιστικές, ελεγκτικές και γνωμοδοτικές αρμοδιότητες: : […]* ***θ)*** *Αποφασίζει την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών, για έργα, μελέτες, προμήθειες και υπηρεσίες, καθώς και τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες, υπαλλήλους του δήμου ή δημόσιους υπαλλήλους.*

* *Την αναγκαιότητα για την αντικατάσταση του Προέδρου της Επιτροπής Διενέργειας και Αξιολόγησης Αποτελεσμάτων Διαγωνισμών, για τη σύναψη δημοσίων συμβάσεων προμηθειών και υπηρεσιών με ανοικτό διαγωνισμό, για το οικονομικό έτος 2020, βάσει του άρθρου 221 του Ν. 4412/2016 (ΦΕΚ Α' 147/8-8-2016)*
* *Το γεγονός ότι κατά τις αρχές του Διοικητικού Δικαίου και κατά Διοικητική Πρακτική,****είναι ασυμβίβαστη και καταχρηστική*** *η σύμπτωση στο ίδιο πρόσωπο των ιδιοτήτων του ελέγχοντος και του ελεγχόμενου*
* *Την υπ.αριθ.* ***77/14719/09-08-2021*** *Απόφαση του Δημάρχου Λεβαδέων, με την οποία αποφασίστηκε η μετακίνηση της κ. Παπαγεωργίου Ευσταθίας ειδικότητας/κλάδου Διοικητικού- Λογιστικού/ ΤΕ17 από το Τμήμα του Ταμείου της Δ/νσης Οικονομικής Υπηρεσίας στο Τμήμα Προϋπολογισμού, Λογιστηρίου & Προμηθειών με αρμοδιότητες σε θέματα υλικών/ εξοπλισμού / υπηρεσιών , όπως αυτές καθορίζονται στο άρθρο 14, παρ.α, εδ.31 του ισχύοντος ΟΕΥ του Δήμου Λεβαδέων.*

***Καλείται η*** ***Οικονομική Επιτροπή***

*Να αποφασίσει την τροποποίηση της 328/2020 Απόφασης της Οικονομικής Επιτροπής περί συγκρότησης της Επιτροπής Διενέργειας και Αξιολόγησης Αποτελεσμάτων Διαγωνισμών του άρθρου 221 του Ν.4412/2016, με*  ***Ανοικτό Διαγωνισμό,*** *για το έτος 2021, ως εξής:*

*Την αντικατάσταση της Προέδρου της ανωτέρω Επιτροπής μόνιμου υπαλλήλου. Παπαγεωργίου Ευσταθία ειδικότητας/κλάδου Διοικητικού- Λογιστικού/ ΤΕ17 από υπάλληλο του Δήμου Λεβαδέων*

*Κατά τα λοιπά ισχύει η υπ.αριθ. 328/2020 Απόφαση Οικονομικής Επιτροπής*.

Η Οικονομική Επιτροπή λαμβάνοντας υπόψη :

-Το υπ΄ αρ. πρωτ. 17330/03-09-2020 έγγραφο του Τμ. Προϋπολογισμού , Λογιστηρίου &

Προμηθειών που είχε διανεμηθεί

- Την 328/2020 απόφασή της (ΑΔΑ: ΩΤΘ1ΩΛΗ-ΩΙ0)

- Την υπ.αριθ. 77/14719/09-08-2021 Απόφαση του Δημάρχου Λεβαδέων

- Τις διατάξεις του Ν. 4412/2016

- Το γεγονός ότι κατά τις αρχές του Διοικητικού Δικαίου και κατά Διοικητική Πρακτική, είναι

ασυμβίβαστη και καταχρηστική η σύμπτωση στο ίδιο πρόσωπο των ιδιοτήτων του

ελέγχοντος και του ελεγχόμενου

- Την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020)

«Κατεπείγοντα μέτρα αντιμετώπισης των αρνητικών συνεπειών της εμφάνισης του

κορωνοϊου COVID-19 και της ανάγκης περιορισμού της διάδοσής του»

- Τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ:

6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

- Το άρθρο 3 του Ν. 4623/2019 που αντικατέστησε το άρθρο 72 του Ν.3852/2010

-Την μεταξύ των μελών συζήτηση σύμφωνα με τα πρακτικά

**ΑΠΟΦΑΣΙΖΕΙ ΟΜΟΦΩΝΑ**

1.Τροποποιεί εν μέρει την 328/2020 απόφασή της : «Συγκρότηση Επιτροπών Διενέργειας και Αξιολόγησης Αποτελεσμάτων Διαγωνισμών του άρθρου 221 του Ν.4412/2016, για το έτος 2021»και συγκεκριμένα στην:

ΕΠΙΤΡΟΠΗ ΔΙΕΝΕΡΓΕΙΑΣ & ΑΞΙΟΛΟΓΗΣΗΣ ΑΠΟΤΕΛΕΣΜΑΤΩΝ ΑΝΟΙΧΤΩΝ ΔΙΑΓΩΝΙΣΜΩΝ ΓΙΑ ΠΡΟΜΗΘΕΙΕΣ & ΥΠΗΡΕΣΙΕΣ αντικαθιστά το τακτικό μέλος-Πρόεδρο αυτής ΠΑΠΑΓΕΩΡΓΙΟΥ ΕΥΣΤΑΘΙΑ, ειδικότητας/κλάδου Διοικητικού-Λογιστικού/ΤΕ17 και ορίζει ως τακτικό μέλος-Πρόεδρό αυτής τον μόνιμο δημοτικό υπάλληλο ΜΠΑΚΑ ΒΑΣΙΛΕΙΟ ειδικότητας/κλάδου ΔΕ-Διοικητικού, για τους λόγους που αναφέρονται στο εισηγητικό της παρούσας.

2. Κατά τα λοιπά ισχύει ως έχει η υπ.αριθ. 328/2020 Απόφαση Οικονομικής Επιτροπής.

**Η απόφαση πήρε αριθμό 238/2021.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 17-09-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Καλογρηάς Αθανάσιος

2. Νταντούμη Ιωάννα

3. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6. Μπράλιος Νικόλαος

7. Καραμάνης Δημήτριος